Poštovani,

Udruženje EcoHub je kreirano sa osnovnim ciljem podizanja i širenja

ekološke svesti u Srbiji kroz serije interaktivnih predavanja, radionica i

konkretnih eko-akcija. Naš glavni motivator je nedovoljna informisanost

šire populacije o ekološkim problemima i izazovima današnjice, koja se

odražava na mnogim nivoima društva, zbog čega se trudimo da kroz edukaciju

i akciju ukažemo na značaj ekologije i zaštite životne sredine.

Tokom prošle godine, najviše smo ponosni na projekat "Eko radionice" koji

sprovodimo po drugi put. Projekat "Eko radionice" je pokrenut sa ciljem

pružanja stručne prakse studentima Ekologije i zaštite životne sredine.

Misija projekta je umrežavanje mladih, sticanje praktičnog iskustva i

razmena znanja. Vizija je širenje ekološkog obrazovanja i uvođenje

ekologije kao predmeta u osnovnim školama u Srbiji. Studenti će kroz

program imati priliku da postanu Eko mentori i da kroz set edukativnih

radionica i tema koje će držati učenicima odabranih osnovnih škola u

Beogradu prikažu značaj Ekologije i zaštite zivotne sredine i učestvuju u

kreiranju buduće generacije odgovornih građana. Za učešće na projektu

studenti dobijaju unapred definisani broj ESPB poena u okviru van-nastavnih

aktivnosti.

Trenutno je u toku druga realizacija projekta koja će trajati do sredine

Juna. Sledeća realizacija je planirana od Oktobra 2018 godine gde želimo da

uključimo i Vaš fakultet kako bi što više studenata dobilo priliku da

stekne iskustvo, dobije potvrde i preporuke, ali i izgrade komunikacione i

organizacione veštine što bolje.

Više o nama možete pronaći na:

website - www.ecohub.rs

Instagram - @ecohubsrbija

Facebook stranica - www.facebook.com/ecohubsrbija/

<<http://www.facebook.com/ecohubsrbija/>>

Nadamo se Vašem odgovoru i interesovanju za učestvovanje na projektu i

mogućoj saradnji!

\*EcoHub\*

\*Omladinsko Ekološko udruženje\*

\*Radoja Dakića 4, Zemun, Srbija\*

\*Mob: +381/60-7660-089, +381/60-4000-155\*

\*11000 Beograd, Srbija\*